
ŠIAULIŲ MIESTO SAVIVALDYBĖS ADMINISTRACIJOS
SVEIKATOS SKYRIUS

SPRENDIMO PROJEKTO
„DĖL ŠIAULIŲ MIESTO SAVIVALDYBĖS TARYBOS 2018 M. GRUODŽIO 28 D. SPRENDIMO NR. T-475 „DĖL TRŪKSTAMŲ SVEIKATOS PRIEŽIŪROS SPECIALISTŲ PRITRAUKIMO DIRBTI ŠIAULIŲ MIESTO SAVIVALDYBĖS SVEIKATOS PRIEŽIŪROS ĮSTAIGOSE FINANSAVIMO TEIKIMO TVARKOS APRAŠO PATVIRTINIMO“  PAKEITIMO“
AIŠKINAMASIS RAŠTAS

2024 m. spalio 18 d.
Šiauliai

Parengto sprendimo projekto tikslai ir uždaviniai. 
Sprendimo projekto tikslas – pakeisti Trūkstamų sveikatos priežiūros specialistų pritraukimo dirbti Šiaulių miesto savivaldybės sveikatos priežiūros įstaigose finansavimo teikimo tvarkos aprašą (toliau – Tvarkos aprašas).

Tvarkos aprašas pakeistas ir išdėstytas nauja redakcija Šiaulių miesto savivaldybės tarybos 2023 m. gegužės 4 d. sprendimu Nr. T-229 „Dėl Šiaulių miesto savivaldybės tarybos 2018 m. gruodžio 27 d. sprendimo Nr. T-475 „Dėl trūkstamų sveikatos priežiūros specialistų pritraukimo dirbti Šiaulių miesto savivaldybės sveikatos priežiūros įstaigose finansavimo teikimo tvarkos aprašo patvirtinimo“ pakeitimo.

Projektu siūloma panaikinti Aprašo 7.4 papunktyje numatytą pritraukimo priemonę -  5 000 eurų vienkartinė išmoka rezidento poreikiams tenkinti, jei rezidentas dalyvauja Sveikatos apsaugos ministerijos įgyvendinamame projekte. Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonės Nr. 08.4.2-ESFA-V617 „Specialistų pritraukimas sveikatos netolygumams mažinti“ projektas buvo vykdomas 2014–2020 m. Šia pritraukimo priemone nepasinaudojo nei vienas rezidentas. Atitinkamai būtų naikinama 3.5 papunktyje minima „Vienkartinė išmoka rezidentui“ sąvoka. 
Atsižvelgiant į tai, kad dalis sveikatos priežiūros specialistų nesilaiko sutartinių įsipareigojimų sumažindami darbo krūvį, siūloma patikslinti 31.5 papunktį. Numatoma, kad sutartį su pritrauktu sveikatos priežiūros specialistu sudariusi sveikatos priežiūros įstaiga už asmens įsipareigojimų nesilaikymą sumažinant darbo krūvį turėtų grąžinti lėšas į Savivaldybės biudžetą nuo Sutartyje numatyto darbo krūvio sumažinimo dienos nesudarant galimybės atidirbti mažesniu darbo krūviu ir grąžinant mažesnę lėšų dalį. 

Pasekmės teigiamos, nes priėmus sprendimą, bus užtikrintas sklandus trūkstamų sveikatos priežiūros specialistų finansavimas. Neigiamų pasekmių nenumatoma. 

Priėmus sprendimą bus keičiamas dabar galiojantis Tvarkos aprašas.

Sprendimui įgyvendinti nereikės priimti papildomų teisės aktų.
Sprendimui įgyvendinti reikalingos lėšos.
Sprendimui įgyvendinti lėšos nereikalingos.
Sprendimo projektą parengė Šiaulių miesto savivaldybės administracijos Sveikatos skyrius (toliau – Sveikatos skyrius). Tiesioginis rengėjas – Sveikatos skyriaus vyr. specialistė Inesa Jocė, tel. 865916562. Projekto iniciatorius –Sveikatos skyrius.

L. e. Savivaldybės gydytojos (Sveikatos skyriaus vedėjos) pareigas              Kristina Strupienė      



